รู้สึกว่าโดนมองข้ามตลอดเลยค่ะ รู้สึกไม่โอเคเลยเพื่อนๆมองข้ามพูดคุยกับใครเหมือนตัวเองเป็นแค่ลมพูดกับใครก็โดนเมินเฉย เสียใจมากค่ะ เลยเก็บเอามาคิดคนเดียว ร้องไห้คนเดียว พูดกับใครไม่ได้เลยค่ะ กวนตัวเองจะเป็นซึมเศร้าจัง กังวลมากค่ะ
 ไม่ต้องกังวลครับ เป็นเรื่องธรรมชาติของวัยรุ่น ที่ต้องการเป็นจุดสนใจของเพื่อนหรือแม้แต่เพศตรงข้าม ควรสร้างความมั่นใจให้ตัวเอง หาจุดเด่นในตัวเองให้เจอ การที่พูดกับใครแล้วถูกเมิน อาจเป็นเพราะเราออกจะน่าเบื่อไม่มีอารมณ์หรือไม่ ลองหาเรื่องชวนคุยที่มีจุดสนใจร่วมกัน เช่น ดารา หนังที่ชื่นชอบ เป็นต้น เข้าสมาคมทุกแห่งอย่าหลีกหนี ยิ่งหนียิ่งเข้าไปร่วมด้วยยาก เขาจะว่าอะไรไม่ต้องไปแคร์ เป็นตัวของตัวเองดีที่สุด ลองเอาปัญหาไปปรึกษากับ ครู หรือ พ่อแม่ดู อาจให้คำแนะนำที่มีค่าได้นะครับ อาการของยังห่างไกลจากโรคซึมเศร้ามาก พยายามทำตัวให้ร่าเริงไว้เสมอ วัยรุ่นเป็นวัยสนุกสนาน เบิกบาน ไม่ควรไปคิดเรื่องที่ทำให้เราไม่สบายใจ ไม่ต้องกังวลครับ